b'\n_START_ARTICLE_\nMimamsa\n_START_PARAGRAPH_\nMimamsa tai Purva Mimamsa (sanskritiksi (P\xc5\xabrva) M\xc4\xabm\xc4\x81\xe1\xb9\x83s\xc4\x81, \xe2\x80\x9dtutkiminen\xe2\x80\x9d) on yksi hindulaisen filosofian kuudesta \xe2\x80\x9doikeaoppisesta\xe2\x80\x9d astika-koulukunnasta. Sen perustaviin kirjoituksiin kuuluvat Jaiminin kirjoittamat Purva Mimamsa Sutrat (n. 200-100 eaa.)_NEWLINE_Mimamsa edusti hindulaisessa filosofiassa voimakkaimmin Veda-eksegeesin perinnett\xc3\xa4 ja vedalaisten rituaalien painotusta (ortopraksia). Veda-kirjojen tulkinta oli koulukunnalle p\xc3\xa4\xc3\xa4keino dharman luonteen tutkimiseksi. Koulukunta oli asketismin ja mystisismin vastainen._NEWLINE_Purva Mimamsa, josta on k\xc3\xa4ytetty my\xc3\xb6s nime\xc3\xa4 Karma-Mimamsa, erotetaan Uttara Mimamsasta, josta on k\xc3\xa4ytetty my\xc3\xb6s nimityst\xc3\xa4 Brahma-Mimamsa.'